./data/stoa0276/stoa002/stoa0276.stoa002.opp-lat1.xml
Nam saecularibus satis agentes sumus, et utrique nostrumconsultum volumus  Si talibus tabulas ordinamus, cur nonmagis de divinis atque caelestibus posteritati nostrae prospiceredebeamus, et legatum quodammodo praelegare, admonitionem etdemonstrationem eorum quae ex bonis immortalibus et de haereditatecaelorum deputantur? Tu modo ut solidum capere possishoc meae admonitionis fideicommissum deus faciat, cui sit honor,gloria, claritas, dignitas et potestas nunc et in saecula saeculorum Praecipio igitur tibi, quanta continentia potes, post excessumnostrum renunties nuptiis, nihil mihi isto nomine collaturanisi quod tibi proderis  Ceterum Christianis saeculo digressis nullarestitutio nuptiarum in die resurrectionis repromittitur, translatisscilicet in angelicam qualitatem et sanctitatem  Proinde sollicitudonulla quae de carnis zelo venit etiam in illa, quam septem fratribusper successionem nupsisse voluerunt, neminem tot maritorumresurrectionis die offendet, nec quisquam illam confusurusexpectat  Quaestio Sadducaeorum cessit sententiae domini  Neme putes propter carnis tuae integritatem mihi perservandam decontumeliae dolore suspectum insinuare iam hinc tibi consiliumviduitatis  Nihil tunc inter nos dedecoris voluptuosi resumetur Non enim tam frivola, tam spurca deus suis pollicetur  Sedan tibi vel cuicumque alii feminae ad deum pertinenti proficietquod suademus licet pertractare